МИНИСТЕРСТВО НА

ВЪТРЕШНИТЕ РАБОТИ

София 1000, ул."Шести септември" № 29,

рег. № 8121р-17859, екз. № …
25.09.2026 г.

ОБЯВЛЕНИЕ

На основание чл. 10а, ал. 2 от Закона за държавния служител, чл. 14, ал. 1 от Наредба за провеждане на конкурсите и подбора при мобилност на държавни служители, заповед № 8121з-1065/24.06.2026 г. на министъра на вътрешните работи за възлагане на правомощия на орган по назначаването по служебното правоотношение с държавните служители по чл. 142, ал. 1, т. 2 от Закона за Министерството на вътрешните работи и заповед № 8121К-14197/13.08.2026 г., обявявам конкурс за заемане на длъжността:
ГЛАВЕН ЮРИСКОНСУЛТ в сектор „Координация, административно и правно обслужване и човешки ресурси“ при Областна дирекция на МВР – Шумен, длъжностно ниво: 8, съгласно Класификатора на длъжностите в администрацията, наименование на длъжностното ниво: експертно ниво – 4.
І. Минимални и специфични изисквания за заемане на длъжността:

1. Кандидатите да отговарят на изискванията по чл. 7 от ЗДСл;

2. Да имат придобита минимална образователно-квалификационна степен на висшето образование „магистър” по смисъла на чл. 42, ал. 1, т. 2 от Закона за висшето образование;
2.1. Област на висшето образование – социални, стопански и правни науки;
2.2. Професионално направление – право;

3. Да имат придобита юридическа правоспособност;
4. Да имат минимален професионален опит – 3 години или минимален ранг – IV младши; 
5. Да притежават или да получат разрешение за достъп до класифицирана информация съгласно Закона за защита на класифицираната информация (ЗЗКИ) до ниво на сигурност „Строго секретно“. Съгласно чл. 10д, ал. 4 от ЗДСл, актът за назначаване се издава в 14-дневен срок от получаването на разрешението за достъп, когато не е представен такъв документ.
ІІ. Описание на длъжността:

1. Осъществява процесуално представителство на структурата и на ръководителя на структурата по граждански, административни и наказателни дела, пред другите юрисдикции, Прокуратурата на Република България, следствието, органите на централната и местната администрация;
2. Изготвя искови молби, молби за образуване на изпълнителни дела и предприема други процесуални действия за своевременно събиране вземанията на структурата;
3. Изготвя и заверява съответните процесуални документи в хода на съдебните и изпълнителните дела и изисква необходимите сведения, доказателства и други материали; 
4. Участва в изготвянето или дава становища по законосъобразността на договори, страна по които е структурата, като при несъгласие прилага мотивирано мнение; 

5. Съгласува заповедите за налагане на дисциплинарно наказание “Уволнение”;
6. По разпореждане на ръководителя изготвя становища по сигнали и предложения, отправени от служители на структурата, от граждани и организации, по въпроси свързани с дейността на структурата;
7. Изготвя становища и проекти на решения по жалби против индивидуални административни актове за налагане на принудителни административни мерки;
8. По разпореждане на ръководителя на структурата изготвя проекти или предварително съгласува индивидуални административни актове, издавани от ръководителя на структурата;
9. Обобщава и анализира състоянието на заведените съдебни дела, страна по които е структурата и ръководителят на структурата;
10. Участва в изготвянето на проекти на нормативни актове, свързани с дейността на МВР и дава становища по законосъобразността на проекти на нормативни актове;
11. Дава становища по законосъобразността на проектите на нормативни актове, изготвени от други министерства, ведомства и организации, изпратени за съгласуване;
12. Участва в състава на ведомствени и междуведомствени работни групи за подготовка на проекти на нормативни актове в областите от компетентност на различни министерства и/или други ведомства;
13. Проучва резултатите от прилагането на нормативните актове в министерството и изготвя предложения до ръководството на министерството чрез ръководителя на структурата за усъвършенстването/изменението им;
14. Дава становища при възникнали въпроси, свързани с прилагането на нормативните актове;
15. Съгласува проекти на административни актове и изготвя становища по процедури за възлагане на обществени поръчки, решения за откриване на процедури за възлагане на обществени поръчки, обявления за провеждане на процедури, документации за участие, отговори на въпроси, решения за прекратяване на процедури и проекти на договори за възлагане на обществени поръчки, свързани с дейността на структурата;
16. Съгласува проекти на административни актове и договори и изготвя становища по въпроси, свързани с предоставените за управление на структурата имоти и вещи – държавна собственост.
ІІІ. Начин за провеждане на конкурса:

1. Решаване на тест за познания от професионалната област на длъжността и относно администрацията, в която е конкурсната длъжност;
2. Интервю.
ІV. Граници (от - до) на заплатата, определена за длъжността за степен 1 – от 620,20 евро до 994 евро, съгласно Наредба за заплатите на служителите от държавната администрация (НЗСДА).
При назначаване на кандидата спечелил конкурса се определя основна месечна заплата по Приложение 1 към НЗСДА и съгласно Вътрешните правила за заплатите в МВР.

V. Необходими документи за участие в конкурсната процедура:

1. Писмено заявление за участие в конкурса по образец, съгласно Приложение № 3 към чл. 17, ал. 2 от НПКПМДСл;

2. Декларация по чл. 17, ал. 3, т. 1 от НПКПМДСл;

3. Копия от документи за придобитата образователно-квалификационна степен, допълнителна квалификация и правоспособност, които се изискват за длъжността; ако дипломата на кандидата за придобито в Република България образование е вписана в Регистъра на завършилите студенти и докторанти, в заявлението се посочват номер, дата и издател на дипломата, а ако документът за признаване на придобитото в чужбина образование е вписан в регистрите за академично признаване на Националния център за информация и документация, в заявлението се посочват номер, дата и издател на документа за признаване, като копие на диплома не се прилага;

4. Копие на документ за придобита юридическа правоспособност;
5. Копия от документи, удостоверяващи продължителността на професионалния опит (при наличие на такива);
6. Копия на документи за придобит ранг (при наличие на такъв);

7. Копие на документ, удостоверяващ разрешения достъп до класифицирана информация до ниво на сигурност „Строго секретно“ или съгласие за проучване.
8. Други документи, свързани с изискванията за заемането на длъжността.
Българските граждани, които са преминали срочна служба в доброволния резерв по чл. 59, ал. 1 от Закона за резерва на въоръжените сили на Република България, се ползват с предимство при кандидатстване за работа в държавната администрация при постигнати равни крайни резултати от проведената процедура.
VІ. Документите могат да бъдат подавани лично или чрез пълномощник в 10-дневен срок от публикуване на обявлението всеки работен ден от 10:00 ч. до 12:00 ч. и от 14.00 ч. до 16.00 ч. на адрес: гр. Шумен, ул. „Сан Стефано” № 2, сектор „Координация, административно и правно обслужване и човешки ресурси ” при Областна дирекция на МВР – Шумен, телефони за допълнителна информация и справки – 054/854225 и 054/854286.
Документите може да се подават по електронен път (e-mail – shumen@mvr.bg), като в този случай заявлението по чл. 17, ал. 2 и декларацията по чл. 17, ал. 3, т. 1 от НПКПМДСл, следва да бъдат подписани от кандидата с електронен подпис.
VІІ. Списъците и други съобщения във връзка с конкурса да бъдат обявени на електронната страница на дирекция „Човешки ресурси” – МВР в интернет и интранет.
Копие от обявлението да се изпрати на дирекция „Човешки ресурси“ – МВР и на Областна дирекция на МВР – Шумен за сведение и изпълнение.
ВПД АДМИНИСТРАТИВЕН 

СЕКРЕТАР НА МВР:

